CELEX: 62009TN0377
Language: mt
Date: 2009-09-29 00:00:00
Title: Kawża T-377/09: Rikors ippreżentat fid- 29 ta’ Settembru 2009 — Mövenpick-Holding vs UASI (PASSIONATELY SWISS)

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/58
            
         Rikors ippreżentat fid-29 ta’ Settembru 2009 — Mövenpick-Holding vs UASI (PASSIONATELY SWISS)
   (Kawża T-377/09)
   2009/C 282/108
   Lingwa tal-kawża: Il-Ġermaniż
   
      Partijiet
   
   
      Rikorrenti: Mövenpick — Holding AG (rappreżentant: Rechtsanwältin M. Taxhet)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tbiddel id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern, tat-23 ta’ Lulju 2009, u tippubblika l-applikazzjoni għar-reġistrazzjoni tat-trade mark “PASSIONATELY SWISS” (Applikazzjoni Nru 6 701 031);
            
         
               —
            
            
               sussidjarjament, tiddikjara li l-Artikolu 7(1)(b) u (ċ) u l-Artikolu 7(2) tar-Regolament (KE) Nru 40/94 ma jipprekludux ir-reġistrazzjoni tat-trade mark, tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern tat-23 ta’ Lulju 2009 u tirrinvija l-każ quddiem il-Bord tal-Appell;
            
         
               —
            
            
               sussidjarjament, tbiddel id-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern, tat-23 ta’ Lulju 2009, u tippubblika t-trade mark PASSIONATELY SWISS (Applikazzjoni Nru 6 701 031), flimkien mal-istqarrija tar-rikorrenti li timpenja ruħha li tirrinunzja għal kull dritt esklużiv fuq l-element SWISS tat-trade mark imsemmija hawn fuq;
            
         
               —
            
            
               sussidjarjament, tiddikjara li l-Artikolu 7(1)(b) u (ċ) u l-Artikolu 7(2) tar-Regolament Nru 40/94 ma jipprekludux ir-reġistrazzjoni tat-trade mark supplimentata bl-istqarrija tar-rikorrenti li timpejna ruħha li tirrinunzja għal kull dritt esklużiv fuq l-element SWISS tat-trade mark imsemmija hawn fuq, tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern tat-23 ta’ Lulju 2009, u tirrinvija l-każ quddiem il-Bord tal-Appell;
            
         
               —
            
            
               tikkundanna lill-UASI għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: it-trade mark verbali “PASSIONATELY SWISS” għal prodotti u servizzi fil-klassijiet 16, 35, 41, 43 u 44 (Applikazzjoni Nru 6 701 031)
   
      Deċiżjoni tal-eżaminatur: Applikazzjoni għal reġistrazzjoni miċħuda
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikolu 7(1)(b) u (ċ) tar-Regolament Nru 207/2009 (1)
   
   
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).